Spisak predsjednika Real Madrida CF
Spisak predsjednika Real Madrida je popis svih predsjednika od osnivanja Real Madrida 1902. godine do danas. U dosadašnjoj historiji klub je imao 19 različitih predsjednika. Klub je u vlasništvu članova kluba, slično društvu sa ograničenom odgovornošću, gdje se predsjednik bira glasanjem. Predsjednik ima odgovornost za cjelokupno upravljanje kluba, uključujući i formalno potpisivanje ugovora sa igračima i osobljem. U Španiji je uobičajeno za predsjednika da gleda utakmice na stadionu zajedno sa predsjednikom iz protivničkog tima. Od svog osnivanja, Real Madrid CF je u vlasništvu kojim upravljaju njegovi članovi pod nazivom "sociosi". Santiago Bernabéu Yeste je najduže bio predsjednik kluba sa 35 godina u nizu od 1943. do 1978. godine. Osim ovog rekorda, za vrijeme mandata Santiago Bernabéua Real Madrid je osvojio i najveći broj trofeja (28). U julu 2000. godine bivši igrač Reala Alfredo Di Stéfano je odlikovan počasnim predsjednikom kluba. Adolfo Meléndez i Florentino Pérez su bili predsjednici u dva mandata.